Oplev Arne Jacobsens egne huse med Realdania By & Byg Klubben.
Ejendommen repræsenterer på én og samme tid to væsensforskellige byggekonstruktioner inden for den samme arkitektoniske stilart. Den oprindelige bolig fra 1929 med to etager og tagterrasse er i sin grundkonstruktion opført som traditionelt muret byggeri. I 1931 blev der tilføjet en tegnestuefløj med garage og sammenbygget drivhus opført som ren jernbetonkonstruktion. At hovedhuset er opført som traditionelt murværk med hvidt puds er paradoksalt, da det netop var dette, Jacobsen og funktionalismen ville væk fra; drømmen var et hus i beton, hvilket ikke var lovligt at opføre på tidspunktet, hvorfor Jacobsen måtte vælge den anden metode - altså et hus "der ligner noget, det ikke er" fremfor tidens nye strømninger om ærlighed i form og funktion.
Oplev en af Arne Jacobsens egne oaser: Den romantiske have på Gotfred Rodes Vej
21. april 2017 – Arne Jacobsens forkærlighed for det grønne omfatter hele hans tilværelse, lige fra de ofte kunstnerisk anlagte arealer omkring hans bygningsværker og hans meget bevidste brug af indendørs beplantninger til de mange af Jacobsens øvrige arbejder såsom tapeter og tekstiler. Men Arne Jacobsens indre botaniker sprudlede først og fremmest i hans egne haver.
Arne Jacobsen (1902-1971) markerede sig stærkt og personligt i dansk arkitektur og design gennem sine mange forskelligartede arbejder fra bygningsopgaver til møbler og brugskunst. Det er karakteristisk for ham, at flere af hans bygninger ned til mindste detalje blev udstyret med inventar tegnet af ham selv. Arkitekten Arne Jacobsen var med sin mangesidede artistiske begavelse en fremtrædende og international kendt repræsentant for den af Le Corbusier og Bauhausskolen udformede funktionalisme. Blandt hans kendteste arbejder i den hvide stil hører boligbebyggelsen Bellavista, Bellevue Teateret og Bellevue Badet i Klampenborg, som sammen med de 18 rækkehuse i komplekset Søholm var med til at sikre Arne Jacobsens internationale gennembrud.
Husets konstruktion og Jacobsens eksperimenter med materialer medvirkede til, at huset trængte til en gennemgribende restaurering, og arbejdet har bl.a. omfattet yder- og kældervægge, omfangsdræn, lyskasser, drivhus, tag, skorstene, ovenlys, tagterrasse, værn og trappeløb, lofter, gulve, trapper, balustre, baderum, køkken og kontor. Så meget af det originale materiale som muligt er bevaret, og huset rummer endnu en stor mængde af de detaljer, som Jacobsen er kendt for at implementere i sine projekter. Relaterede projekter